stanford-oval/wikipedia huggingface dataset:
Iván Piris

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Iván Rodrigo Piris Leguizamón
Syntymäaika: 10. maaliskuuta 1989 (ikä 35)
Syntymäpaikka: Itauguá, Paraguay
Pelipaikka: oikea keskikenttäpelaaja
Pituus: 174 cm
Paino: 68 kg
Seura
Seura: Club Libertad
Junioriseurat
: Las Águilas Verdes
: 11 Estrellas de Itauguá
: 12 de Octubre
: Escuela de fútbol de Pinozá
: Cerro Porteño
Seurat
| Vuodet | Seura | O | (M) |
| 2008–2011 | Cerro Porteño | 91 | (0) |
| 2011–2014 | São Paulo | 20 | (1) |
| 2012–2013 | → Roma | 29 | (0) |
| 2013–2014 | → Sporting CP | 6 | (0) |
| 2013–2014 | → Sporting CP B | 11 | (0) |
| 2014– | Deportivo Maldonado | 0 | (0) |
| 2014– | → Udinese | 31 | (0) |
| Yhteensä | Yhteensä | 188 | (1) |
Maajoukkue
|  | Paraguay U20 | 15 | (0) |
| 2011– | Paraguay | 18 | (0) |
 Seurajoukkueuran tilastot kattavat vain kansalliset sarjat, päivitetty 23. kesäkuuta 2015.  Maajoukkueuran tilastot päivitetty 23. kesäkuuta 2015.
| Mitalit> Maa:   Paraguay.Miesten jalkapallo.Copa América  | Mitalit> Maa:   Paraguay.Miesten jalkapallo.Copa América  | Mitalit> Maa:   Paraguay.Miesten jalkapallo.Copa América  | Maa:   Paraguay> Miesten jalkapallo. |
| --- | --- | --- | --- |
|  Hopeaa | Argentiina 2011 |  |  |
Iván Rodrigo Piris Leguizamón (s. 10. maaliskuuta 1989 Itauguá) on paraguaylainen jalkapalloilija. Pelipaikaltaan hän on oikea keskikenttäpelaaja. Hän edustaa kotimaassaan Club Libertadia. Euroopassa pelatessaan hän on edustanut Italiassa Romaa ja Udinesea sekä Portugalissa  Sportingia.
Jaakko Aninko

Jaakko Aninko (s. 1983) on suomalainen lentopalloilija, joka on pelannut urallaan kahdeksan vuotta SM-liigassa.
Aninko on kotoisin Alajärveltä Etelä-Pohjanmaalta ja on opiskellut Kuortaneen urheilulukiossa 83-syntyneiden maajoukkueen kanssa. Hän on pelannut liigaa Muuramen Lentopallossa ja lisäksi muun muassa 1-sarjaa Kauhavan Wisassa ja Kuutoset Volleyssa sekä 2-sarjaa Kyyjärven Kyvyssä. Kaudella 2018–2019 hän pelasi 1-sarjassa jyväskyläläisen JyväsLentiksen joukkueessa.
Tales of Leonardo: Blind Sight

| Tales of Leonardo: Blind Sight |
| --- | --- |
 Sarjakuvan ensimmäinen numero.
Kustantaja:  Mirage Studios
Julkaisuaika:  kesäkuu 2006 – syyskuu 2006
Lehtien määrä:  4
Sivumäärä:  28
Päähahmo(t):  Leonardo
Kirjoittaja(t):  Jim Lawson
Kuvittaja(t):  Jim Lawson
Kansitaiteilija:  Jim Lawson
Luoja(t):  Kevin Eastman Peter Laird
Tales of Leonardo: Blind Sight on vuonna 2006 ilmestynyt Mirage Studiosin julkaisema ja Jim Lawsonin tekemä 4-osainen sarjakuva, joka perustuu Turtlesista tuttuun sarjakuvahahmoon Leonardoon.
Juoni

Sarjakuvan tarina sijoittuu Tales of the TMNT lehden numeron 5 jälkeisiin tapahtumiin, jossa Leonardo menettää näkönsä, kun salaperäinen ninja myrkyttää hänet ennen kuin aloittaa tappelunsa vastustajaansa vastaan. Sarjakuva jatkaa tarinaa seuraamalla Leonardon koettelemuksia sokeana, jossa hän joutuu kohtaamaan muun muassa outoja henkiä metsässä. Sarjan kolmannessa ja neljännessä osassa Leonardo saa Tikun tekemää "Infini"-teetä, joka vie Leonardon feodaali ajan Japaniin. Matkan aikana hän löytää vastauksen näkönsä palautumiseen.
Suzanne Vega

| Suzanne Vega |
| --- | --- |
 Suzanne Vega esiintymässä vuonna 2008.
Henkilötiedot
Koko nimi:  Suzanne Nadine Vega
Syntynyt: 11. heinäkuuta 1959 (ikä 65) Santa Monica, Kalifornia, Yhdysvallat
Ammatti:  laulaja-lauluntekijä
Puoliso:  Mitchell Froom (vih. 1995–98)
Muusikko
Laulukielet:  englanti
Aktiivisena:  1984–
Tyylilajit:  folk
Soittimet:  kitara
Levy-yhtiöt:  
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Suzanne Nadine Vega (s. 11. heinäkuuta 1959 Santa Monica, Kalifornia) on yhdys­valtalainen folkmuusikko ja laulaja-lauluntekijä. Hänen tunnetuimpia menestys­kappaleitaan ovat olleet säestyksetön ”Tom’s Diner” ja rokkaavampi ”Luka”, molemmat vuodelta 1987.
Varhainen elämä

Suzanne Nadine Vega syntyi 11. heinäkuuta 1959 Santa Monicassa Kaliforniassa. Hänen vanhempansa erosivat pian Suzannen synnyttyä ja hänen äitinsä meni uusiin naimisiin puerto­rico­laisen kirjailijan kanssa, jolta Suzanne sai suku­nimensä. Perhe muutti New Yorkin Itä-Harlemiin. Vega luki lapsena paljon ja kirjoitti runoja. Hän opetteli soittamaan kitaraa 11-vuotiaana ja kirjoitti ensimmäisen laulunsa 14-vuotiaana.
Vega kävi New Yorkissa taide­lukiota ja opiskeli siellä modernia tanssia.
Ura

Vega ryhtyi koulun jälkeen hän  muusikoksi. Hän opiskeli englantia Barnard Collegessa ja esiintyi New Yorkissa pienissä klubeissa. Hän teki ensimmäisen levytys­sopimuksensa 1984. Vegan esikois­albumi Suzanne Vega (1985) poikkesi folk-musiikin silloisen valta­virran tyylistä ja sai hyvät arvostelut. Hänen musiikillinen tyyli kehittyi edelleen hänen seuraavilla levyillään Solitude Standing (1987), jonka kappaleista ”Luka” ja ”Tom’s Diner” tuli hittejä, sekä Days of Open Hand (1990).
Vega on saanut musiikillisia vaikutteita muun muassa Astrud Gilbertolta, Leonard Cohenilta, Lou Reedilta ja Lotte Lenyalta. Hänelle on tyypillistä suru­mielinen ja mutkaton laulu­tyyli, jossa ei ole vibratoa, ja hänen sanoituksensa ovat kirpeän runollisia ja tiiviitä, mutta eivät suoran poliittisia.
Vegan kappaletta ”Tom’s Diner” (1987) käytettiin MP3-pakkauksen ensimmäisenä referenssi­kappaleena.
Yksityiselämä

Vuonna 1994 Vega sai ensimmäisen lapsensa Mitchell Froomin kanssa, jonka kanssa hän oli naimisissa 1995–1998.
Diskografia

Suzanne Vega (1985)
Solitude Standing (1987)
Days of Open Hand (1990)
99.9F (1992)
Nine Objects of Desire (1996)
Songs in Red and Gray (2001)
Beauty & Crime (2007)
Tales from the Realm of the Queen of Pentacles (2014)
Lover, Beloved: Songs from an Evening with Carson McCullers (2016)
Aiheesta muualla

Kuvia tai muita tiedostoja aiheesta Suzanne Vega Wikimedia Commonsissa
Kotisivut (englanniksi)
Jack’s Mannequin

| Jack's Mannequin |
| --- | --- |

Tiedot
Toiminnassa:  2004–
Tyylilaji:  Piano Rock
Kotipaikka:  Yhdysvallat
Jäsenet:  Andrew McMahon   Bobby Anderson   Jay McMillan   Jonathan Sullivan  
Levy-yhtiö:  Sire Records  
Infobox OKVirheellinen NIMI-arvo: 
Jack's Mannequin on rock-yhtye Orangen piirikunnasta Kaliforniasta. Yhtye aloitti Andrew McMahonin sooloprojektina vuonna 2004, ja yhtyeen ensisoitto julkaistiin vuonna 2005. Samana vuonna hänellä todettiin leukemia.
Kun McMahon parantui leukemiasta, hänen albuminsa, Everything In Transit, sai hyvää palautetta faneilta ja kriitikoilta.
Historia

Andrew McMahonin musiikkiura alkoi hyvin tunnetusta bändistä nimeltä Something Corporate. Vuonna 2003 hän kirjoitti laulun, joka ei hänen mielestään sopinut yhtyeelle, joten hän päätti aloittaa soolouran, josta myöhemmin tuli Jack's Mannequin. Hän aloitti uusien laulujen kirjoittamisen eikä edes uskonut julkaisevansa niitä. Kuitenkin hän päätti tuottaa ja nauhoittaa ne ja maksoi kaiken itse. Videoita kuvattiin kappaleista "Dark Blue" ja "The Mixed Tape".
Diskokrafia > Albumit

Everything In Transit (2005)
The Glass Passenger (2008)
Diskokrafia > EP:t

"Holiday from Real"/"Kill the Messenger" 7" (2005)
Taketti

| Taketti |
| --- | --- |
Valtiot:  Suomi
Maakunnat:  Pirkanmaa
Kunnat:  Hämeenkyrö
Koordinaatit:  61°42′01″N, 23°04′43″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mahnalanselän alue (35.51)
Laskujoki:  oja Särkijärveen 
Järvinumero:  35.515.1.006
Mittaustietoja
Pinnankorkeus:  105,3 m 
Rantaviiva:  2,182 km 
Pinta-ala:  0,16405 km² 
 fiTaketti 
Taketti  on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueen. Taketti on osa Turkimusojan valuma-aluetta, joka sivuaa Hämeenkyrön taajamaa.
Maantieto

Järvi on 800 metriä pitkä, 250 metriä leveä ja sen pinta-ala on 16 hehtaaria. Se sijaitsee Ulvaanharjun jatkella pienessä notkossa, jonka etelärinteissä on soistuvaa metsämaata. Vain järven länsipäässä on rannan läheisyydessä peltomaata. Järveen laskee tulo-ojina muutama metsäoja ja järven itäpäässä sijaitsee luusua, josta lähteen kilometrin pituinen laskuoja Särkijärveen. Rantaviivaa on 2,2 kilometriä ja rannan tuntumaan on rakennettu 11 vapaa-ajan asuntoa ja kaksi kiinteää tilaa. Niille johtaa tiet Särkijärven kylästä tai etelän suunnalta Hämeenkankaantieltä eli yhdystieltä 13087. Järven eteläpuolella sijaitsee Hämeenkyrön lentokenttä.
Historiaa

Hämeenkyrön pitäjänkartan mukaan järvi oli 1840-luvulla asumaton, mutta sen rannalta oli raivattu yksi niitty. Sen mini kirjoitettiin kartassa Taketinjärvi.
Aiheesta muualla

Lentopaikat.fi: Hämeenkyrö
(35.5)
Jaakko Alasuutari

| Henkilötiedot |
| --- | --- | --- | --- |
Syntymäaika: 2. maaliskuuta 1997
Syntymäpaikka: , Suomi
Pelipaikka: keskikenttä
Seura
Seura:  FF Jaro
Seurat
| Vuodet | Seura | O | (M) |
| 2014-2015 | FC YPA | 10 | (0) |
| 2016-2018 | GBK | 51 | (6) |
| 2019- | FF Jaro | - | (-) |
 Seurajoukkueuran tilastot kattavat vain kansalliset sarjat, päivitetty 2. toukokuuta 2019.
Jaakko Alasuutari (s. 2. maaliskuuta 1997) on ylivieskalainen futsalpelaaja ja jalkapalloilija. Futsalissa hän on pelannut Sievi Futsalissa. Alasuutari ilmoitti keväällä 2018 jättävänsä futsal-uransa tauolle ja keskittyvänsä jalkapalloon. Alasuutari on voittanut Sievin kanssa kolme Suomen mestaruutta (2015, 2016 ja  2017). Jalkapallon puolella Alasuutari pelaa kaudella 2019  FF Jarossa
Alasuutari on pelannut kesäkaudella jalkapalloa myös Kakkosessa FC YPA ja GBK:n riveissä.
Tamsyn Muir

| Tamsyn Muir |
| --- | --- |
 Muir BookExpossa vuonna 2019.
Henkilötiedot
Syntynyt: 14. maaliskuuta 1985 (ikä 39) New South Wales, Australia
Aiheesta muualla
tamsynmuir.com
Löydä lisää kirjailijoitaKirjallisuuden teemasivulta
Tamsyn Muir (s. 14. maaliskuuta 1985 New South Wales, Australia) on uusiseelantilainen kirjailija. Hän on syntynyt Australiassa, mutta muutti Uuteen Seelantiin pienenä ja asuu Englannissa.
Muir on ollut kahdesti ehdolla parhaan romaanin Hugo-palkinnolle.
Teokset > Locked Tomb -sarja

Gideon the Ninth (2019),  ISBN 9781250313195
Harrow the Ninth (2020),  ISBN 9781250313225
Nona the Ninth (2022)
Aiheesta muualla

Tamsyn Muir Internet Speculative Fiction Database -sivustolla (englanniksi)
Takatalo

Takatalo on sukunimi, joka on muun muassa seuraavilla suomalaisilla henkilöillä:
Mervi Takatalo (s. 1981), näyttelijä
Pellervo Takatalo (1914–1976), kommunisti ja vastarintamies
| --- | --- |
: Tällä täsmennyssivulla luetellaan henkilöitä, joilla on sama sukunimi.
Jalkapallon Mestaruussarjan kausi 1937

| Mestaruussarjan kausi 1937 |
| --- | --- |
Joukkueiden määrä:  8
Ajankohta:  9. toukokuuta− 17. lokakuuta
Mestari:  HIFK 4. Mestaruussarjan mestaruus 4. Suomen mestaruus
Toinen sija:  HJK
Kolmas sija:  Sudet
Pudonneet joukkueet:  VIFK UL
Ottelut:  56
Maalit:  265 (4,7 per ottelu)
Paras maalintekijä:  Aatos Lehtonen (25)
Suurin kotivoitto:  HJK−VIFK 10−1  HIFK−UL 9−0
Suurin vierasvoitto:  HPS−HJK 1−7 VIFK–HJK 1–7 UL–HJK 0–6
Eniten maaleja ottelussa:  HJK−VIFK 10−1
Kokonainen yleisömäärä:  89 057
Yleisökeskiarvo:  1 590
Alempi sarjataso:  Itä–Länsi-sarja
  ← 1936 :  1938 → 
Jalkapallon Mestaruussarjan kausi 1937 oli vuonna 1930 perustetun Mestaruussarjan kahdeksas kausi. Kaudella 1937 Mestaruussarja pelattiin kahdeksan joukkueen kaksinkertaisena sarjana.
Mestaruussarjan ja Suomen mestaruuden voitti HIFK, joka varmisti neljännen mestaruutensa viimeisessä ottelussa 10. lokakuuta, kun se otti ratkaisevan pisteen Holger Salinin, Gunnar Åströmin ja Olof Strömstenin maaleilla 3–3-tasapelissä Susia vastaan. Viimeiseksi sijoittunut UL putosi suoraan Itä–Länsi-sarjaan, ja toiseksi viimeiseksi jäänyt VIFK putosi sarjasta karsintojen kautta.
Mestaruussarjan maalikuninkuuden kaudella 1937 voitti HJK:n Aatos Lehtonen 25 maalilla. Mestaruussarjan yleisömäärä kaudella 1937 oli yhteensä 89 057 henkeä eli keskimäärin 1 535 katsojaa ottelua kohti. Yleisömäärä oli Mestaruussarjan uusi ennätys.
Joukkueet

Mestaruussarjaan osallistui kahdeksan joukkuetta, joista kuusi kaudelta 1936 ja kaksi nousijaa kauden 1936 Itä–Länsi-sarjasta. Itä–Länsi-sarjan loppusarjan kaksi parasta, VIFK ja UL, nousivat suoraan. Nousijajoukkueet korvasivat edellisellä kaudella viimeiseksi jääneet VPS:n ja IF Drottin.
| Joukkue | Kaupunki |
| --- | --- |
Helsingfors IFK (HIFK): Helsinki
Helsingin Jalkapalloklubi (HJK): Helsinki
Helsingin Palloseura (HPS): Helsinki
Helsingin Toverit (Toverit): Helsinki
Turun Palloseura (TPS): Turku
Turun Urheiluliitto (UL): Turku
Vasa IFK (VIFK): Vaasa
Viipurin Sudet (Sudet): Viipuri
Sarjataulukko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | HIFK (M) | 14 | 8 | 5 | 1 | 48 | 16 | +32 | 21  |
| 2 | HJK | 14 | 8 | 4 | 2 | 58 | 24 | +34 | 20  |
| 3 | Sudet | 14 | 5 | 6 | 3 | 33 | 27 | +6 | 16  |
| 4 | HPS | 14 | 5 | 5 | 4 | 30 | 25 | +5 | 15  |
| 5 | Toverit | 14 | 6 | 3 | 5 | 30 | 34 | −4 | 15  |
| 6 | TPS | 14 | 5 | 4 | 5 | 32 | 35 | −3 | 14  |
| 7 | VIFK (P) | 14 | 2 | 4 | 8 | 22 | 49 | −27 | 8  |
| 8 | UL (P) | 14 | 1 | 1 | 12 | 12 | 55 | −43 | 3  |
Lähde: Jalkapallokirja 1938
(M) = Suomen mestari; (P) = Putoaja
Tulokset

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| Koti \ Vieras1 | HIFK | HJK | SUD | HPS | HT | TPS | VIFK | UL |
| HIFK  |   | 3–4  | 1–1  | 2–2  | 5–0  | 4–0  | 6–0  | 9–0 |
| HJK  | 1–3  |   | 5–1  | 2–2  | 3–4  | 2–2  | 10–1  | 2–0 |
| Sudet  | 3–3  | 2–2  |   | 0–2  | 5–1  | 5–4  | 0–0  | 8–1 |
| HPS  | 2–2  | 1–7  | 1–1  |   | 1–3  | 1–1  | 1–2  | 4–0 |
| Toverit  | 2–2  | 2–5  | 1–2  | 3–2  |   | 2–2  | 4–2  | 3–2 |
| TPS  | 1–4  | 2–2  | 3–1  | 1–3  | 0–3  |   | 5–2  | 3–0 |
| VIFK  | 0–2  | 1–7  | 2–2  | 1–4  | 1–1  | 3–4  |   | 5–1 |
| UL  | 0–2  | 0–6  | 1–2  | 0–4  | 2–1  | 3–4  | 2–2  |   |
Lähde: Jalkapallokirja 1937; Jalkapallokirja 1938
1 Kotijoukkue vasemmanpuoleisessa sarakkeessa.
Värit: Sininen = kotivoitto; Keltainen = tasapeli; Punainen = vierasvoitto.
Mestaruussarjakarsinta

Mestaruussarjakarsinnassa pelasivat Mestaruussarjassa seitsemänneksi sijoittunut VIFK ja Itä–Länsi-sarjassa toiseksi sijoittunut VPS. Kaksiosaisen otteluparin voittaja ratkaistiin laskemalla kahden ottelun pisteet yhteen.
VPS nousi Mestaruussarjaan kaudeksi 1938 yhteispistein 3–1.
Yleisömäärät

|  | Joukkue | O | Yht>  | Ka>  |
| --- | --- | --- | --- | --- |
| 1 | HJK | 7 | 13 544 | 1 935 |
| 2 | HIFK | 7 | 12 666 | 1 809 |
| 3 | TPS | 7 | 12 453 | 1 779 |
| 4 | Toverit | 7 | 10 723 | 1 532 |
| 5 | HPS | 7 | 9 934 | 1 419 |
| 6 | Sudet | 7 | 8 283 | 1 183 |
| 7 | Urheiluliitto | 7 | 6 847 | 978 |
| 8 | VIFK | 7 | 5 247 | 750 |
|  | Yhteensä | 56 | 79 697 | 1 423 |
Lähde: Hufvudstadsbladet
Huom. Palloliiton vahvistama lopullinen yleisömäärä oli 89 057 katsojaa sisältäen mestaruussarjakarsinnan. Tilastossa seurojen ilmoittamat alustavat yleisömäärät varsinaisessa sarjassa. Luvut koottu Hufvudstadsbladetin otteluraporteista.
Suomen mestarit

| Pelaaja | O | M |
| --- | --- | --- |
|  Adrian Michalewicz (mv) | 14 | 0 |
|  Ernst Grönlund | 14 | 6 |
|  Frans Karjagin | 14 | 0 |
|  Leo Karjagin | 14 | 2 |
|  Ragnar Lindbäck | 13 | 0 |
|  Jarl Malmgren | 9 | 1 |
|  Karl-Erik Roslund | 13 | 15 |
|  Holger Salin | 14 | 9 |
|  Lars Saxberg | 14 | 0 |
|  Olof Strömsten | 14 | 9 |
|  Gunnar Åström | 14 | 6 |
Lähteet: Jalkapallokirja 1981; Pelimiehet. Suomen jalkapallon pelaajatilastot 1930–2006
Joukkueessa pelasivat myös Runar Löfgren (6/0) ja Olof Snellman (1/0).
Tales of Brave Ulysses

Tales Of Brave Ulysses on brittiläisen rock-yhtye Creamin vuoden 1967 albumilla Disraeli Gears julkaistu kappale, jota pidetään psykedeelisen rockin eräänä kantaesimerkkinä. Kappaleen sävelsi Eric Clapton ja sanoituksen teki Martin Sharp.
Kappale on ensimmäisiä, joissa on käytetty wahwah-pedaalia. Kappale muistuttaa jossain määrin yhtyeen toista kappaletta ”White Room” kuten myös Bob Dylanin kappaletta ”It's Alright Ma”. Kappaleeseen on otettu vaikutteita yhtyeen The Lovin' Spoonfulin ”Summer in the City” -kappaleesta ja erityisesti kappaleen tunnusomaisesta laskevasta kosketinsoitinriffistä.
Merkitys

Kappaleen lyriikoissa mainitaan Odysseuksen seikkailuista (sana ”Ulysses” tarkoittaa engl. Odysseusta). Kappaleessa on viittauksia mm. seireenien houkutteleviin ja petollisiin laulukutsuihin, joita Odysseus ja hänen laivansa miehistönsä kuulivat.
Jannik Hansen

| Jannik Hansen |
| --- | --- |

Henkilötiedot
Syntynyt: 15. maaliskuuta 1986 (ikä 38) Herlev, Tanska
Kansalaisuus:   Tanska
Jääkiekkoilija
Pelipaikka:  laitahyökkääjä
Maila:  oikea
Pituus:  183 cm
Paino:  80 kg
Sarja:  NHL
Pelinumero:  36
Pelaajaura
Pääsarjaura:  2002–2019
Seurat:  Rødovre IK (Oddset Ligaen)   Manitoba Moose (AHL)   Vancouver Canucks (NHL)   Tappara (SML)   San Jose Sharks (NHL)   TsSKA Moskova (KHL)
NHL-varaus:  287. varaus, 2004 Vancouver Canucks
Jannik Hansen (s. 15. maaliskuuta 1986 Herlev, Tanska) on tanskalainen uransa lopettanut jääkiekkoilija, pelipaikaltaan oikea laitahyökkääjä, joka laukoo oikealta puolelta. NHL:n työsulun 2012–2013 ajan hän edusti SM-liigajoukkue Tapparaa. Jannik on NHL:n historian toinen tanskalaispelaaja. Hän debytoi Canucksin paidassa NHL:n pudotuspeleissä kaudella 2006–2007. Ensimmäinen tanskalainen NHL:ssä oli New York Islandersin hyökkääjä Frans Nielsen, joka pelasi ensimmäisen NHL-ottelunsa samana kautena kuin Hansen, mutta runkosarjassa. Vancouver Canucks varasi Hansenin NHL:ään yhdeksännellä kierroksella vuonna 2004. Hansen puki Tanskan maajoukkueenpaidan jo keväällä 2002, hän pelasi 15-vuotiaana poikien MM-kisoissa. A-maajoukkueessa hän on pelannut kolmet maailmanmestaruuskilpailut.
Jannik Hansen on tanskalaisen Rødovre IK:n kasvatti. Jannik aloitti kauden 2002–2003 jo 16-vuotiaana miesten peleissä, kasvattajaseuransa riveissä, mutta loppukausi kului Ruotsissa, Malmö Redhawksin junioreissa. Hän palasi seuraavaksi kahdeksi kaudeksi Rødovreen. Kausi 2005–2006 kului Hansenilla Portland Winter Hawksissa, WHL:ssä.
NHL-kauden 2016–2017 siirtotakarajalla 1. maaliskuuta 2017 Vancouver Canucks kauppasi Hansenin San Jose Sharksiin. Kaupassa toiseen suuntaan siirtyi Nikolai Goldobin ja neljännen kierroksen varausvuoro.
Teheranin isku 2017

| Teheranin isku 2017 |
| --- | --- |
 Iranilaisia turvallisuuspoliiseja parlamenttitalolla.
Paikka:  Teheran, Iran
Kohde:  Iranin parlamentti Ajatollah Khomeinin mausoleumi
Teheranin terrori-isku tapahtui 7. kesäkuuta 2017 Iranin pääkaupungissa Teheranissa. Terroristit hyökkäsivat aikaisin aamulla Iranin parlamenttirakennukseen, jossa ammuttiin, sekä Ajatollah Khomeinin mausoleumiin, jossa itsemurhapommittaja räjäytti pommin. Iskuissa kuoli 12 ihmistä. Niiden tekijäksi ilmoittautui Isis.
Iván Trevejo

| Mitalit | Mitalit | Mitalit |  |
| --- | --- | --- | --- |
|  Iván Trevejo vuonna 2013  |  Iván Trevejo vuonna 2013  |  Iván Trevejo vuonna 2013  |  |
Miesten miekkailu
Maa:  Kuuba
|  Olympialaiset  |  Olympialaiset  |  Olympialaiset  |  |
|  Hopeaa | Atlanta 1996 | kalpa |  |
|  Pronssia | Sydney 2000 | kalpa, joukkue |  |
| MM-kilpailut   | MM-kilpailut   | MM-kilpailut   |  |
|  Kultaa | Kapkaupunki 1997 | kalpa, joukkue |  |
|  Pronssia | Soul 1999 | kalpa, joukkue |  |
Maa:  Ranska
| MM-kilpailut   | MM-kilpailut   | MM-kilpailut   |  |
|  Pronssia | Budapest 2013 | kalpa, joukkue |  |
| Euroopan kisat  | Euroopan kisat  | Euroopan kisat  |  |
|  Kultaa | Baku 2015 | kalpa |  |
|  Kultaa | Baku 2015 | kalpa, joukkue |  |
Iván Trevejo Pérez (s. 1. syyskuuta 1971 Havanna, Kuuba) on ranskalaistunut kuubalaissyntyinen kalpamiekkailun olympiamitalisti ja maailmanmestari. 184 senttimetriä pitkä ja 82 kilogrammaa painava Trevejo on vasenkätinen. Hän edustaa AS Saint Gratieniä ja hänen valmentajaan toimii Hugues Obry.
Trevejo osallistui Kuuban väreissä kaksiin kesäolympialaisiin, vuosina 1996 ja 2000. Vuonna 1996 hän voitti hopeaa henkilökohtaisesta kilpailusta ja vuonna 2000 pronssia joukkuekilpailusta. MM-kilpailuista Trevejo voitti Kuuballe yhden joukkuekullan ja -pronssin vuosilta 1997 ja 1999.
Vuoden 2002 MM-kilpailuiden jälkeen Trevejo loikkasi Ranskaan ja sai maan kansalaisuuden vuonna 2010. Vuoden 2013 MM-kilpailuista hän saavutti uudelle maalleen pronssia. Vuoden 2015 Euroopan kisoista Trevejo voitti kultaa niin henkilökohtaisesta kuin joukkuekilpailustakin.
Aiheesta muualla

Kuvia tai muita tiedostoja aiheesta Iván Trevejo Wikimedia Commonsissa
Jack Lisowski

| Jack Lisowski |
| --- | --- |

Henkilötiedot
Koko nimi:  Jack Lisowski
Syntynyt: 25. kesäkuuta 1991 (ikä 33) Cheltenham, Englanti
Kansalaisuus:   Englanti
Snookerpelaaja
Lempinimi:  Jackpot
Ammattilaisena:  2010–
Ranking:  11
Palkintorahat:  £542,496
Korkein breikki:  147 (1)
Sadan breikit:  160
Turnausvoitot
Ranking-turnaukset:  0
Rankingittomat turnaukset:  0
Aiheesta muualla
www.jack-lisowski.com
Jack Lisowski, lempinimeltään ”Jackpot”, (s. 25. kesäkuuta 1991 Cheltenham, Englanti) on englantilainen vasenkätinen snooker-ammattilainen. Hän on ollut ammattilainen vuodesta 2010 alkaen, ja tehnyt vuonna 2012 täyden maksimibreikin. Lisowskin korkein ranking-sijoitus on 11. vuonna 2019 huhtikuussa. Hänen uransa paras sijoitus on Runner-up Riga Mastersissa 2018, jossa hän hävisi Neil Robertsonille luvuin 2-5. Kausi 2018-19 on ollut Lisowskin uran läpimurtokausi, sillä hän nousi top-16 pelaajaksi juuri ennen valintoja The Masters-turnaukseen ja pääsi näin ollen osallistumaan ensi kertaa tähän kaikkein arvostetuimpaan kutsuturnaukseen. Hän on tämän jälkeen pystynyt vakiinnuttamaan paikkansa top-16 pelaajana, ja pääsee suoraan sijoitettuna vuoden 2019 MM-kilpailuihin. Lisowski tunnetaan yhtenä koko tourin nopeimmista pelaajista sekä hyökkäävästä pelityylistään.
Iso Hosionlammi

| Iso Hosionlammi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°54′39″N, 23°53′05″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue (35.93)
Laskujoki:  oja Lautaportaanjärveen 
Järvinumero:  35.936.1.007
Mittaustietoja
Pinnankorkeus:  129,1 m 
Rantaviiva:  1,301 km 
Pinta-ala:  0,07711 km² 
 fiIso Hosionlammi 
Iso Hosionlammi on Kanta-Hämeessä Tammelassa Lautaportaalla sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Vaihijoen valuma-alueeseen.
Maantiede

Järven pinta-ala on 7,7 hehtaaria ja sen pituus on 500 metriä ja leveys 350 metriä. Se on lähes kolmion muotoinen ja siihen laskee useat suo-oja ympäröiviltä soilta. Yksi tulo-ojista tuo vedet Pikku Hosionlammilta. Järven luusuaa ei näy peruskartassa, mutta historiallisista syistä vanha oja lienee salaojana ja se laskee avo-ojia myöten Lautaportaanjärveen.
Järven rantaviiva on 1,3 kilometriä pitkä ja sen ranta on pääosin moreenipohjaista metsämaastoa. Järven pohjoisranta rajautuu vasten Pätinkiharjua, joka erottaa sen Lunkinjärvestä. Harjun pohjavedet tulevat esiin järven ympäristössä ja ovat soistuttaneet maastoa järven ympäriltä. Rannoille on rakennettu neljä loma-asuntoa, joille johtaa tiet yhdystieltä 2846.
Historia

Vuoden 1884 Senaatin kartastossa järven nimi kirjoitettiin "Ylösjärvi". Järvestä lähti laskuoja etelään ja päättyi Lautaportaanjärveen.